Deg wawal-nnes deg ṛṛadyu taɣelnawt, yenna-d Mass Benbahmed dakken Zzayer « ad tebdu asiǧew n CoronaVac deg ukatar n tsentayt n 'Africa-Vac’ i lmend n tduli n yisraten n tmura tifriqiyin ».
I lmend n waya, ixebber-d dakken ad d-terzu, s wudem unṣib ɣef Zzayer, yiwet n tmagla n Tnegga n Tdawsa Yemmuzzgen n Tdukli Tafriqit gar 13 d 18 Tubeṛ ay d-itteddun yernu yenna-d dakken « tanegga-a tafriqit tesɛa ammaken d imeqqranen i tmesɣiwt n tgezzayt-a tazzayrit ».
« Nezmer ad neqqel d tiɣerɣert tafriqit n ‘taceṛt d usgiri’ s ukettur n ufares n 200 n yimelyunen n tekfiwin i useggas », ɣef wakken ay d-yerna, am wakken ay d-yebder dakken « tagrawt n Saidal d nettat ay d anfaras afriqi ayiwnan umi tettuneft turagt n ufares n Coronavac ».
« Wa maci d asafar awsiyan. D taṛmist tacinwat n Sinovac ay yefkan isem-nnes i tegrawt n Saidal akken ad t-tesseqdec. Zzayer teqqel d yiwet seg tmura tinfarasin n tgezzayt mgal unfafad bu tedri. D tikkelt tamezwarut aydeg ara d-yili waya imi aseggas kan aya seg wasmi ay tella tgezzayt-a », ɣef wakken ay d-ixebber.
kab_Latn kab_Latn kab_Latn kab_Latn